**ตรวจคัดกรองเชิงรุก ด้วยชุดตรวจ ATK บริเวณชุมชนหน้าวัดห้วยยอด**

วันนี้ ( 8 พ.ย. 2564) เวลา 10.00น. ที่ศูนย์สาธารณสุขมูลฐานชุมชนหน้าวัดห้วยยอด นายสมศักดิ์ เรืองอุดมโชคชัยรองนายกเทศมนตรีตำบลห้วยยอด พร้อมด้วยนายวิโรจน์ ฤทธิ์ชู ผู้อำนวยการกองสวัสดิการสังคม รักษาราชการแทนผู้อำนวยการกองสาธารณสุขและสิ่งแวดล้อม นำทีมเจ้าหน้าที่กองสาธารณสุขและสิ่งแวดล้อม และอสม. ลงพื้นที่ตรวจคัดกรองโควิด-19 ด้วยชุดตรวจ ATK พร้อมสอบสวนเบื้องต้นบุคคลผู้สัมผัสเสี่ยงสูง บริเวณพื้นที่ชุมชนหน้าวัดห้วยยอด เพื่อค้นหาผู้ป่วยเชิงรุก ควบคุมโรคในพื้นที่ ยับยั้งการแพร่ระบาดในวงกว้าง โดยได้รับความร่วมมือจากประชาชนในพื้นที่เป็นอย่างดี

พิมมาส จันทร์ผ่อง/นักประชาสัมพันธ์ชำนาญการ/ข่าว

8 พฤศจิกายน 2564